கேள்வி: இரெசுவரட்ரால் - வாழ்நாள் நீட்டிப்பு பற்றி தகவல் சொல்.
பதில்: ''ஓரோவிட்ஃசு'' (Howitz), ''சின்க்ளேர்'' (Sinclair) ஆகியோரின் குழுக்கள் 2003 இல் நேச்சர் (Nature) என்னும் ஆய்விதழில் அறிவித்தவாறு இரெசுவெரட்ராலின் பயன்பபட்டால் ''சாக்கரோமைசசு செரெவிசியீ'' (Saccharomyces cerevisiae) என்னும் இயீசுட்டு (yeast) வாழ்காலம் கூடுகின்றது என்று நிறுவினர். பின்னர் சின்க்ளேர் செய்த ஆய்வின் படி இரெசுவெரட்ரால் பயன்பாட்டால் ''கேனோராபுடிட்டிசு எலெகான்சு'' (Caenorhabditis elegans) என்னும் புழுவின் வாழ்காலமும், வீட்டு ஈயாகிய ''டிரொசோவிலியா மெலனோகாசிட்டரின்'' (Drosophila melanogaster) வாழ்காலமும் நீண்டதாக நிறுவினார். 2007 இல் வேறு ஒரு குழுவும் சின்க்ளேரின் புழுவின் (கேனோராபுடிட்டிசு எலெகான்சு (Caenorhabditis elegans)) வாழ்கால ஆய்வுமுடிவுகளை மீண்டும் செய்து காட்டி உறுதிப்படுத்தினர் ஆனால் மூன்றாவது ஒரு குழு செய்த ஆய்வின் படி வீட்டு ஈயாகிய டி. மெலனோகாசிட்டரின் (''D. melanogaster'') வாழ்கால நீட்டத்தையோ, கே. எலெகான்சு (''C. elegans'') என்னும் புழுவின் வாழ்காலத்தின் நீட்டதையோ உறுதி செய்ய இயலவில்லை. 2006 இல் இத்தாலிய அறிவியலர் முதன்முதலாக இரெசுவெரட்ரால் ஊட்டத்தால் முதுகெலும்பி உயிரி ஒன்றில் வாழகால நீட்டத்தை நிறுவினர். பொதுவாக குறைந்த காலமே உயிர்வாழும் மீன் ''நோத்தோபிரான்க்கியசு ஃவுர்சேரி'' (Nothobranchius furzeri) என்னும் மீனின் இடைநிலை (median) வாழ்காலமாகிய 9 கிழமைகள் (வாரங்கள்) என்பது உயரெல்லையான இரெசுவெரட்ரால் ஊட்டத்தால், 56% கூடியது என்று காட்டினர். அதுமட்டுமல்லாமல் இரெசுவெரட்ரால் ஊட்டம் பெற்ற மீன்கள் கூடுதலான நீச்சல் நடவடிக்கை கொண்டதாகவும், துன்பம் தரும் சூழல்களை கூடிய திறனுடன் கற்றுக்கொளும் தன்மை உடையதாகவும் இருந்ததாகக் கண்டனர். அவ்வாண்டின் பிற்பகுதியில் சின்க்ளேர் அறிவித்தபடி அதிக கொழுப்புச் சத்துணவு உட்கொள்ளும் எலிகளில் இருக்கவேண்டிய கெடுதியான விளைவுகள் இரெசுவெரட்ரால் ஊட்டத்தால் குறைந்திருந்தது. இத்தனைக்கும் வழக்கமான திட்ட சத்துணவு உட்கொள்ளும் எலிகளை ஒப்பிடும் பொழுது அதிக கொழுப்புச் சத்துணவு உட்கொள்ளும் எலிகளின் உணவில் ஐதரசனேற்றம் பெற்ற தேங்காய் எண்ணெய் சேர்ந்திருந்தது, இதனால் அவ்வெலிகள் பெற்ற ஆற்றலில் 60% கொழுப்பில் இருந்து பெற்றன, 30% கூடுதலான உணவுக் காலரி பெற்றன. இவ்விரண்டு குழுவான எலிகளுக்கும் 22&nbsp;mg/kg என்னும் அளவில் இரெசுவெரட்ரால் தரப்பட்டது. இதனால் 30% குறைவான இறப்பு வாய்ப்புகள் இருந்தன. இரெசுவெரட்ரால் தரப்பட்டதால் பொதுவாக அதிக கொழுப்புடைய உணவு உட்கொள்வதால் மரபணுவழி நிகழக்கூடிய 155 உயிர்வேதியியல் மாற்றங்களில் 144 மாற்றங்கள் தடுக்கப்பட்டன என்று கண்டனர். இரெசுவெரட்ராலோடு அதிக கொழுப்புணவு உட்கொள்ளும் எலிகளில் இன்சுலின், குளுக்கோசு மட்டங்கள் (அளவுகள்), வழக்கமான உணவு உட்கொள்ளும் எலிகளின் மட்டங்களுக்கு நெருக்கமானதாக இருந்தன. ஆனால் இரெசுவெரட்ரால் சேர்க்கப்பட்டதால் கொலசிட்ரால் அளவும் வினையுறு கொழுப்பிய காடிகளின் (free fatty acids) அளவும் மாறவில்லை (அதிக கொழுப்புணவு உட்கொள்ளும் எலிகளில் இவை வழக்கமான உணவு உட்கொள்ளும் எலிகளில் இருந்ததை விட அதிகமாகவே இருந்தன).
கேள்வி: இரெசுவரட்ரால் - புற்றுநோய்த் தடுப்பு என்பது என்ன?
பதில்: 1997 இல் ''காய் யாங்'' என்பவர் புற்றுநோய் ஊட்டிகள் தந்திருந்த சுண்டெலிகளுக்கு இரெசுவெரட்ரால் கொடுத்து வந்தபொழுது அவற்றுக்கு தோல் புற்றுநோய் வராமல் தடுத்தது என்று காட்டினர் இரெசுவெரட்ராலின் புற்றுநோய்த்தடுப்புப் பண்பும் இயக்கமும் விலங்குகளை மாதிரியாகக் கொண்ட பல ஆய்வுகளால் நிறுவப்பட்டுள்ளன.See review: ஆனால் மனிதர்களிடையே இவ்வகையான மருத்துவ முறை ஆய்வு முடிவுகள் ஆதும் அறிவிக்கப்படவில்லை.See review: ஆனால் மெலானோமா என்னும் தோல் புற்று நோய்க்கும் பெருங்குடல் புற்றுநோய்க்கும் இரெசுவெரட்ராலால் விளையும் பயனைப் பற்றி மருத்துவ ஆய்வு செய்ய நோயாளிகள் தேர்வுசெய்யப்படுகிறார்கள் (2008 இல்)[http://clinicaltrials.gov/ct2/results?term=resveratrol Resveratrol]. From Clinicaltrials.gov. Retrieved August 15, 2008... உடலுக்கு வெளியே செய்து பார்த்த ஆய்வுகளின் படி இரெசுவெரட்ராலாலின் இயக்கம், தோல், முலை, பெருங்குடல், மூச்சுக்குழல், விந்துப்பை (prostate), இரைப்பை, கணையம் ஆகியவற்றில் தோன்றும் புற்றுநோய் உயிரணுக்களில் (கண்ணறைகளில்) குணப்படுத்து முகமான விளைவுகள் காணப்பட்டன. இதே போல லூக்கேமியா என்னும் குருதிப் புற்றுநோய் வகையிலும் முன்னேற்றம் இருந்தது. ஆனால், மனிதர்களில் செய்த ஆய்வின் படி புற்றுநோய் தடுப்புக்குத் தேவையான அலவு இரெசுவெரட்ரால் சென்றடையவில்லை என்ற முடிவுக்கு வந்தனர். இம்முடிவுகள் உயிருள்ள விலங்குகளை மாதிரிகளாகக் கொண்டு நடத்திய ஆய்வு முடிவுகளுடன் ஒத்திணக்கம் உடையதாக உள்ளன. இரெசுவெரட்ராலின் பயன்திறன் அது உடலியக்கத்தில் தேவைப்படும் இடத்தில் கிடைக்கும் (bioavailability) குறைந்த விகிதத்தால் கட்டுப்படுத்தப்படுகின்றது.. சுண்டெலிகளின் உடலின் புறப்பகுதியின் வழியே செலுத்திய (topical application) இரெசுவெரட்ரால், அவ்வெலிகள் புற ஊதாக் கதிர்கள் (B வகை புறவூதாக் கதிர்கள்: UVB 320-280 நானோமீட்டர்) பெறுவதற்கு முன்னும் பின்னும் தோலில் ஏற்படும் அழிவைத் தடுத்தது. அதே போல தோல புற்றுநோய் தோன்றுவதையும் தடுத்தது. ஆனால் வாய்வழியாக உட்செலுத்திய இரெசுவெரட்ராலால் ''மெலானோமா'' (தோல் புற்றுநோய்) ஊட்டிய சுண்டெலிகளுக்கு எதிர்பார்த்த நற்பயன் ஏதும் தரவில்லை. இதே போல வாய்வழியாகத் தந்த இரெசுவெரட்ராலால், சுண்டெலிகளில் நுரையீரல் புற்றுநோய், குருதி புற்றுநோய் (லூக்கேமியா) ஆகியவற்றிலும் நற்பயன் ஏதும் விளையவில்லை.
கேள்வி: இரெசுவரட்ரால் - இரெசுவெசுட்ராலும் சக்கரைநோயும் பற்றி விளக்கவும்.
பதில்: சென்னையை சேர்ந்த ஆய்வாளர்கள் ''பால்சாமியும் சுப்பிரமணியனும்'', சக்கரைநோய் உள்ள எலிகளில் செய்த ஆய்வுகளின் பயனாய் இரெசுவெசுட்ராலுக்கு உயர் சக்கரைநிலையைத் தடுக்கும் பண்பு இருப்பதாக அறியமுடிகின்றது. அவர்கள் ஆய்வில் இசுட்ரெப்டோசின்-நிக்கொட்டினமைடு ஊட்டப்பட்ட (streptozotocin-nicotinamide-induced ) செய்முறை சோதனைக்கான சக்கரைநோய் எலிகளுக்கு அவற்றின் உடல் எடையில் ஒரு கிலோ கிராம் 5 மில்லிகிராம் என்னும் விகிதத்தில் வாய்வழியாக இரெசுவெசுட்ராலை 30 நாட்களுக்குத் தந்தபின் அவ்வெலிகளின் குருதி குளூக்கோசு இனியம் (குருதிச் சக்கரை), பிளாசுமா இன்சுலின், கிளைக்கோசைலேட்டடு ஈமோகுளோபின், AST, ALP, ALT ஆகியவை சீரடைந்தன இரெசுவெசுட்ரால், சக்கரைநோயுள்ள எலிகளின் கல்லீரல், சிறுநீரகம் திசுக்களிலும் நிகழும் மாவுச்சத்துப் பொருள்களை வளர்சிதை மாற்றம் செய்யும் நொதியம் கட்டுப்படுத்துகின்றது என்றும் அறிந்தனர். சோதனை எலிகளில், செய்த இவ்வாய்வுகளின் பயனால் இரெசுவெசுட்ராலுக்கு சக்கரைநோயை எதிர்க்கும் பண்புகள் இருப்பதாக அறிய முடிகின்றது.
கேள்வி: இரெசுவரட்ரால் - திராட்சைக் கள்ளிலும் திராட்சைச் சாற்றிலும் உள்ள இசுவெரட்ரால் அளவு பற்றி தகவல் சொல்.
பதில்: {| class="wikitable" |- ! பருகும் உணவு (நீர்மம்) ! மொத்த இசுவெரட்ரால் அளவு (மிகி/லீ, mg/L) ! 150 மில்லி லீட்டர் திராட்சைக் கள்ளில் உள்ள மொத்த இசுவெரட்ரால் அளவு (மில்லி கிராம், mg) |- | செங்கள் (சிவப்பு வைன்)(பொது) | 1.98 - 7.13 | 0.30 - 1.07 |- | செங்கள் (எசுப்பானியா) | 1.92 - 12.59 | 0.29 - 1.89 |- | சிவப்பு திராட்சைச் சாறு (எசுப்பானியா) | 1.14 - 8.69 | 0.17 - 1.30 |- | ரோசு நிறக் கள்(எசுப்பானியா) | 0.43 - 3.52 | 0.06 - 0.53 |- | பினோ நுவா (Pinot Noir) | 0.40 - 2.0 | 0.06 - 0.30 |- | வெண் கள் (எசுப்பானியா) | 0.05 - 1.80 | 0.01 - 0.27 |}
கேள்வி: இரெசுவரட்ரால் - சில குறிப்பிட்ட உணவுப் பொருள்களில் உள்ளவை பற்றி தகவல் சொல்.
பதில்: {| class="wikitable" |- ! உணவு ! பரிமாறும் அளவு ! மொத்த இரெசுவெரட்ரால் அளவு (மில்லிகிராம், mg) |- | வேர்க்கடலை (பச்சை) | 1 கிண்ணி (146 கிராம்) | 0.01 - 0.26 |- | வேர்க்கடலை (வெந்தது) | 1 கிண்ணி (180 கிராம்) | 0.32 - 1.28 |- | வேர்க்கடலை பழுநெய் | 1 கிண்ணி (258 கிராம்) | 0.04 - 0.13 |- | சிவப்பு திராட்சை | 1 கிண்ணி (160 கிராம்) | 0.24 - 1.25 |} ஓர் அவுன்சுக்கு ஓர் அவுன்சு, வேர்க்கடலையில் ஏறத்தாழ திராட்சை செங்கள்ளில் பாதி அளவு இரெசுவெரட்ரால் உள்ளது. சராசரியாக சந்தையில் கிடைக்கும் ஓர் அவுன்சு வேர்க்கடலையில் (15 முழு கடலைகள்) உள்ள இரெசுவரட்ராலில் அளவு 79.4&nbsp;மைக்ரோகிராம்/அவுன்சு (µg/ounce.) ஒப்பீட்டு அளவில், செங்கள்ளில் ஏறத்தாழ 160&nbsp;மைக்ரோகிராம்/அவுன்சு திராட்சைகளிலும், கிரான்பெரி என்னும் குறுங்கனிக்ளிலும், திராட்சைக் கள்ளிலும் இரெசுவரட்ரால் காணப்படுகின்றது. இரெசுவரட்ராலின் அடர்த்தி கான்கார்டு திராட்சைகளில் (Concord grape) 1.56 முதல் 1042 நானோமோல்/கிராம் (nmol/g) அளவும், இத்தாலிய திராட்சைச் செங்கள்ளில் 8.63 முதல் 24.84 மைக்ரோமோல்/லீ அளவும் உள்ளது. கிரான்பெர், திராட்சைச் சாற்றில் முறையே 1.07, 1.56 நானோமோல்/கிராம் அளவுள்ளது. நீலக்குறுங்கனிகளில் (Blueberries) உள்ள இரெசுவரட்ரால் ஏறத்தாழ ''பில்குறுங்கனிகளில்'' (bilberries) இருப்பதைப் போல இருமடங்காகும். ஆனால் இடத்தைப் பொருத்து மிகுந்த வேறுபாடு உள்ளது. இக் கனிகளில் உள்ள இரெசுவரட்ரால், திராட்சையில் உள்ளதில் 10% உக்கும் குறைவானதே. சமைத்தாலோ, சூடு செய்தாலோ, இந்த குறுங்கனிகளில் உள்ள இரெசுவரட்ரால் அதிலும் பாதியாக குறைந்துவிடும்.
கேள்வி: இரெசுவரட்ரால் - மேலும் படிக்க என்பது என்ன?
பதில்: *
கேள்வி: இரெசுவரட்ரால் - வெளியிணைப்புகள் பற்றி விளக்கவும்.
பதில்: * [http://ctd.mdibl.org/detail.go?type=chem&acc=C059514&bq=resveratrol CTD's Resveratrol page] from the Comparative Toxicogenomics Database பகுப்பு:செடிவேதிப்பொருள்கள் பகுப்பு:பினால்கள் பகுப்பு:ஆக்சிசனேற்றத் தடுப்பிகள் பகுப்பு:புற்றுநோய்கள்